OpenLLM-France/wikimedia huggingface dataset:
# Platja Andrín

La Platja Andrín és una platja de la parròquia del mateix nom en el concejo de Llanes, Astúries. S'emmarca a les platges de la Costa oriental d'Astúries, també anomenada Costa Verda Asturiana i és considerada paisatge protegit, des del punt de vista mediambiental (per la seva vegetació). Per aquest motiu està integrada, segons informació del Ministeris d'Agricultura, Alimentació i Medi ambient, en el Paisatge Protegit de la Costa Oriental d'Astúries

## Descripció

La platja Andrín presenta forma de petxina i es troba protegida del vent. Des del jaç de la platja es pot observar tant l'illot del castro, com el bufó conegut com a bufó de Santa Clara, que es troba en la punta Ballota.
La platja presenta una certa perillositat a causa dels corrents existents als voltants tant de l'illot com de punta Ballota.
Els únics serveis que presenta són dutxes, paperera i servei de neteja; encara que durant el període estival compta amb un equip de salvament.

## Referències

* 1 2 «Catálogo de playas. Playa Andrín» (en castellà). Web del Ministerio de Agricultura, Alimentación y Medio Ambiente. Arxivat de l'original el 2015-01-22. [Consulta: 12 gener 2015].
* 1 2 «Playas de Andrín y La Ballota (Llanes) - Playas Asturianas - La Nueva España» (en castellà). [Consulta: 2 octubre 2018].
* ↑ «Playa de Andrín... un espectáculo natural - GUÍA TURISMO ASTURIAS» (en castellà). GUÍA TURISMO ASTURIAS.
# Soiuz T-4

The Soiuz-T (rus: Союз-T, Unió-T) va ser un vol espacial tripulat de la Unió Soviètica en 1981 a l'estació espacial Saliut 6. La nau espacial era de la tercera generació de naus espacials Soiuz, en servei durant set anys des de 1979 al 1986. La T ve de transport (транспортный, Transportny). La renovada nau espacial incorporava les lliçons apreses del Apollo Soyuz Test Project, Soiuz 7K-TM i les Soiuz militars.

## Tripulació

| Posició | Tripulació | Tripulació |
| Comandant | Vladímir Kovaliónok Tercer vol espacial | Vladímir Kovaliónok Tercer vol espacial |
| Enginyer de vol | Víktor Savinikh Primer vol espacial | Víktor Savinikh Primer vol espacial |

### Tripulació de reserva

| Posició | Tripulació | Tripulació |
| Comandant | Viatxeslav Zúdov | Viatxeslav Zúdov |
| Enginyer de vol | Borís Andréiev | Borís Andréiev |

## Paràmetres de la missió

* Massa: 6850 kg
* Perigeu: 201 km
* Apogeu: 250 km
* Inclinació: 51,6°
* Període: 88,7 minuts

## Referències

* ↑ «Spaceflight mission report: Soyuz T-4». [Consulta: 19 desembre 2018].
# Bystrá (Prešov)

* No s'ha de confondre amb Bystrá (Banská Bystrica).
Bystrá és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1405.
# Campionats del món de ciclisme en ruta de 1995

Els Campionats del món de ciclisme en ruta de 1995 es disputaren del 4 al 8 d'octubre de 1995 a Duitama, Colòmbia. Aquesta fou la darrera ocasió en què es disputà la Cursa en línia masculina amateur.

## Resultats

| Proves : | Or | Or | Argent | Argent | Bronze | Bronze |
| Masculines |||||||
| Cursa en línia masculina detalls | Abraham Olano Espanya | 7h 09' 55" | Miguel Indurain Espanya | + 35" | Marco Pantani Itàlia | m. t. |
| Contrarellotge masculina detalls | Miguel Indurain Espanya | 55' 30.40" | Abraham Olano Espanya | + 48.97" | Uwe Peschel Alemanya | + 2' 03.50" |
| Cursa en línia masculina amateur | Danny Nelissen Països Baixos | 4h 52' 39" | Daniele Sgnaolin Itàlia | + 13" | Víctor Becerra Colòmbia | + 46" |
| Femenines |||||||
| Cursa en línia femenina detalls | Jeannie Longo França | 2h 37' 45" | Catherine Marsal França | + 38" | Edita Pučinskaitė Lituània | + 1' 56" |
| Contrarellotge femenina detalls | Jeannie Longo França | 44' 27.3" | Clara Hughes Canadà | + 1' 11.4" | Kathryn Watt Austràlia | + 1' 25" |

## Medaller

| Posició | País | Or | Plata | Bronze | Total |
| 1 | Espanya | 2 | 2 | 0 | 4 |
| 2 | França | 2 | 1 | 0 | 3 |
| 3 | Països Baixos | 1 | 0 | 0 | 1 |
| 4 | Itàlia | 0 | 1 | 1 | 2 |
| 5 | Canadà | 0 | 1 | 0 | 1 |
| 6 | Austràlia | 0 | 0 | 1 | 1 |
| 6 | Colòmbia | 0 | 0 | 1 | 1 |
| 6 | Alemanya | 0 | 0 | 1 | 1 |
| 6 | Lituània | 0 | 0 | 1 | 1 |
| Total | Total | 5 | 5 | 5 | 15 |

## Referències

* 1 2 3 «Cyclisme - Championnats du Monde - 1995 - Hommes» (en francès). les-sports.info. [Consulta: 27 setembre 2013].
* ↑ «Becerra, un bronce retardado en el mundial». eltiempo.com, 22-05-1996 [Consulta: 30 novembre 2015]. En un principi la medalla de bronze fou guanyada per l'equatorià Pedro Álvaro Rodríguez, però se li va retirar per donar positiu en un control posterior
* 1 2 «Cyclisme - Championnats du Monde - 1995 - Femmes» (en francès). les-sports.info. [Consulta: 27 setembre 2013].
# Arden-Arcade

Arden-Arcade és una població dels Estats Units a l'estat de Califòrnia. Segons el cens del 2000 tenia 96.025 habitants.

## Demografia

Segons el cens del 2000, Arden-Arcade tenia 96.025 habitants, 42.987 habitatges, i 23.427 famílies. La densitat de població era de 1.963,7 habitants/km².
Dels 42.987 habitatges en un 24,5% hi vivien nens de menys de 18 anys, en un 37,8% hi vivien parelles casades, en un 12,4% dones solteres, i en un 45,5% no eren unitats familiars. En el 36,3% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,88.
Per edats la població es repartia de la següent manera: un 21,4% tenia menys de 18 anys, un 10,5% entre 18 i 24, un 29% entre 25 i 44, un 22,5% de 45 a 60 i un 16,6% 65 anys o més.
L'edat mediana era de 38 anys. Per cada 100 dones de 18 o més anys hi havia 86,7 homes.
La renda mediana per habitatge era de 40.335 $ i la renda mediana per família de 51.152 $. Els homes tenien una renda mediana de 38.935 $ mentre que les dones 31.743 $. La renda per capita de la població era de 26.530 $. Entorn del 9,9% de les famílies i el 13,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Arden-Arcade». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Arden-Arcade». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Wangadra

Wangadra o Vangadhra fou un petit estat tributari protegit de l'agència de Kathiawar, [prant de Gohelwar], presidència de Bombai. Esava format per un sol poble amb un únic tributari propietari. Els ingressos estimats eren de 200 lliures i el tribut es pagava al nawab de Junagarh (2 lliurea) i al Gaikwar de Baroda (7 lliures).

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Princely States of India
# Ministeri de Salut de Lituània

El Ministeri de Salut de Lituània (en lituà: Lietuvos Respublikos sveikatos apsaugos ministerija) és un dels 14 ministeris del Govern de Lituània. Té la seu a la capital, Vílnius. Les seves operacions estan autoritzades per la Constitució de la República de Lituània, els decrets emesos pel President i el Primer Ministre, i les lleis aprovades pel Seimas (Parlament). La seva missió és la cerca de la unitat nacional i continuar construint un estat de benestar per a tothom, on poder portar una vida digna, còmoda, segura i saludable. Des del 13 de desembre de 2016, el seu ministre és Aurelijus Veryga de la Unió Lituana d'Agricultors i Verds.

## Llista de ministres

| | Nom i cognom | Període |
| 1 | Juozas Olekas | 23-03-1990 – 2-12-1992 |
| 2 | Vytautas Kriauza | 2-12-1992 – 10-03-1993 |
| 3 | Jurgis Brėdikis | 10-03-1993 – 10-11-1994 |
| 4 | Antanas Vinkus | 10-11-1994 – 4-12-1996 |
| 5 | Juozas Galdikas | 4-12-1996 – 25-03-1998 |
| 6 | Laurynas Mindaugas Stankevičius | 25-03-1998 – 1-06-1999 |
| 7 | Raimundas Alekna | 1-06-1999 – 27-10-2000 |
| 8 | Vinsas Janušonis | 27-10-2000 – 15-05-2001 |
| 9 | Konstantinas Romualdas Dobrovolskis | 15-05-2001 – 10-03-2003 |
| 10 | Juozas Olekas | 10-03-2003 – 29-11-2004 |
| 11 | Žilvinas Padaiga | 20-11-2004 – 6-07-2006 |
| 12 | Rimvydas Turčinskas | 6-07-2006 – 14-07-2008 |
| 13 | Gediminas Černiauskas | 14-07-2008 – 28-11-2008 |
| 14 | Algis Čaplikas | 12-09-2008 – 10-03-2010 |
| 15 | Raimondas Šukys | 10-03-2010 – 13-12-2012 |
| 16 | Vytenis Andriukaitis | 13-12-2012 – 17-07-2014 |
| 17 | Rimantė Šalaševičiūtė | 17-07-2014 – 01-03-2016 |
| 18 | Juras Požela | 10-03-2016 – 16-10-2016 |
| 19 | Aurelijus Veryga | 13-12-2016 – actualitat |

## Vegeu també

* Govern de Lituània

## Referències

* ↑ «Lietuvos Respublikos - Sveikatos Apsaugos Ministerija» (en lituà). [Consulta: 6 desembre 2013].
# Plaza Mar 2

Plaza Mar 2 és un centre comercial de la ciutat valenciana d'Alacant situat al barri de la Goteta, entre l'avinguda de Dénia i la serra Grossa.
Inaugurat el 27 de maig de 2003, compta amb una superfície de 162 000 m² que alberga 120 comerços, 16 sales de cinema i un aparcament de 2 800 places. La seua construcció, que va requerir una inversió de 170 milions d'euros, va ser promoguda per la Sociedad General Inmobiliaria de España i per la cadena d'hipermercats Alcampo, la qual disposa d'un establiment amb una superfície de 9 700 m². El centre comercial va suposar la creació de prop de 1 350 ocupacions directes i va atraure a Alacant firmes com H&M o C&A.
Es comunica amb el centre d'Alacant a través del scalextric del Postiguet i l'avinguda de Dénia, i compta amb una passarel·la per als vianants que el connecta amb el barri del Pla de Bon Repòs. Enfront del centre fan parada cinc línies d'autobús i disposa d'una parada de tramvia (La Goteta-Plaza Mar 2).
Malgrat el seu nom, no existeix a Alacant un altre centre comercial Plaza Mar anterior a aquest.

## Referències

* ↑ ABC. «Alicante abre su mayor centro comercial, con 120 tiendas y 1.350 empleados | Valencia | Valencia - Abc.es». ABC. [Consulta: 12 setembre 2018].
* ↑ «Plaza Mar 2 | SCCE» (en castellà). [Consulta: 24 juny 2020].
# Silanus

* No s'ha de confondre amb Silà.
Silanus (en sard, Silanos) és un municipi italià, dins de la província de Nuoro. L'any 2007 tenia 2.394 habitants. Es troba a la regió de Marghine. Limita amb els municipis de Bolotana, Bortigali, Dualchi, Lei i Noragugume.

## Administració

Llista d'alcaldes :
| Període | Identitat | Partit |
| 2005- | Michele Corda | Llista cívica |
# Bystrička

Bystrička és un poble i municipi d'Eslovàquia que es troba a la regió de Žilina, al centre-nord del país. El 2017 tenia 1.492 habitants.
# Roques del Congost

Les Roques del Congost és una formació muntanyosa del terme de Conca de Dalt, dins de l'antic municipi de Toralla i Serradell, al Pallars Jussà.
Estan situades a banda i banda del Flamisell, al nord-est del poble d'Erinyà. El conjunt de les Roques del Congost formen el Congost d'Erinyà i la seva continuïtat cap a migdia, pel costat oriental.
El túnel nou d'Erinyà travessa les roques del costat occidental, més directament implicades en la formació del congost.

## Enllaços externs

* Institut Cartogràfic de Catalunya
# Temporada 2014-2015 del València Basket

El València Basket Club va disputar la temporada 2014-2015 amb l'objectiu de fer un salt definitiu com a entitat. Amb les baixes obligades d'Oliver Lafayette i de l'MVP de la lliga ACB Justin Doellman, la pretemporada va estar marcada per la marxa del director esportiu, Toni Muedra, al Bayern de Múnic i la seua substitució per Chechu Mulero, que havia estat assistent de l'entrenador Velimir Perasovic la temporada anterior. Aquell any es va apostar per mantenir el nucli de la temporada anterior, i tot i el canvi de director esportiu, els pocs reforços que van arribar a la capital del Túria van fer-se ben prompte a la pretemporada. Les incorporacions van ser Guillem Vives, que venia de ser considerat el millor jugador jove de la lliga, Dwight Buycks, Luke Harangody i Kreso Lončar. D'altra banda, es va renovar a Serhí Lisxuk i Rafa Martínez, en la que seria la sisena temporada dels dos com a taronja. Una altra renovació important va ser la de Romain Sato, considerat millor aler de la lliga la temporada anterior, i la continuïtat del qual es va jutjar com a imprescindible per al projecte.
Aquell any el València va disputar la Lliga ACB i l'Eurolliga, ja que va obtenir una plaça per a la màxima competició europea en guanyar l'Eurocup la temporada anterior.
La temporada comença amb la caiguda en semifinals a la Supercopa i mals resultats a l'Eurolliga, provocant l'arribada de Nemanja Nedović com a substitut de Dwight Buycks, que havia estat fitxat pocs mesos abans. L'equip no passaria al Top 16 de l'Eurolliga, i els resultats dubitatius a la segona fase de l'Eurocup provocarien la destitució de Velimir Perasovic. Carles Duran va entrenar l'equip fins a final de temporada, i va caure en quarts de l'Eurocup davant el Khimki, al remat campió.
A l'ACB, l'equip acabaria cinqué, i arribaria a semifinals de play-offs. Cauria després de quatre partits, on hi hagueren diverses polèmiques per cistelles anul·lades i una alineació indeguda del Real Madrid que no va ser penalitzada.

## Plantilla

Nota: Hi ha jugadors que poden tenir més d'una nacionalitat.

### Alineació

| Pos. | Inicial | Banq. 1 | Banq. 2 |
| P | Bojan Dubljević | Sergei Lishchuk | |
| AP | Luke Harangody | Krešimir Lončar | Pablo Aguilar |
| A | Vladimir Lučić | Romain Sato | |
| E | Pau Ribas | Rafa Martínez | |
| B | Sam van Rossom | Nemanja Nedović | Guillem Vives |

## Referències

* 1 2 3 4 5 6 7 8 9 10 11 12 Proyecto Valencia Basket 2014/2015: El año del salto definitivo. Espera la Euroliga anàlisi a Solobasket del 26 de setembre de 2014 (castellà)
* 1 2 3 4 5 6 Martí i Salas, 2017, p. 162.

## Bibliografia

* Martí, Joan Carles; Salas, Jorge. Esperit taronja. 30 anys d'història de València Basket. València: Llibres de la Drassana, 2017, p. 196. ISBN 978-84-946075-4-7.
# Antic forn de pa de Freixenet de Segarra

Antic forn de pa de Freixenet de Segarra és una obra de Sant Guim de Freixenet (Segarra) inclosa a l'Inventari del Patrimoni Arquitectònic de Catalunya.

## Descripció

Es tracta d'un antic forn de pa integrat a una part de la planta baixa de cal Torreta, i presenta la porta d'ingrés al carrer Major de Freixenet de Segarra.
D'aquesta antiga construcció, tan sols se conserva la boca del forn, la tanca metàl·lica de ferro i el fogar del seu interior, de planta i coberta circular. Tota aquesta estructura està integrada en un parament de mur obrat en maons refractaris emblanquinats.

## Història

En molts pobles i ciutats, hi havia forns de pa comunitaris que van funcionar fins a mitjans del segle xx. L'antic forn de Freixenet de Segarra va ser emprat també, com a petita botiga de queviures, on no tan sols es coïa el pa.

## Referències

* 1 2 3 «Antic forn de pa de Freixenet de Segarra». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
# Wak Chanil Ajaw

La Senyora Wac-Chanil-Ahau (lectura moderna - Ix-Wak-Chan-'Ajaw-Lem?) va ser una princesa maia nascuda c. 682. Va ser part d'un matrimoni concertat entre les ciutats maies de Dos Pilas i El Naranjo (a l'actual Guatemala) perquè El Naranjo passés a formar part de l'aliança Calakmul - Dos Pilas. En canvi, El Naranjo va derrotar a El Caracol en una lluita de poder.
El seu fill K'ak' Tiliw Chan Chaak va ser una figura important en l'últim període maya.

## Referències

* Bulliet, Richard; Headrick, Daniel R.; Hirsch, Steven W.; Johnson, Lyman L.; Northrup, David The Earth and Its People: A Global History. Houghton Mifflin Company, p. 298. ISBN 0-618-21464-X.
# Midlothian

Midlothian (en gaèlic escocès: Meadhan Lodainn) és un dels 32 consells unitaris (en anglès: council area) en què està dividida administrativament Escòcia. Limita amb els consells unitaris de Scottish Borders, East Lothian i Edimburg. La capital administrativa és Dalkeith.

## Història

Midlothian va ser un dels antics comtats en què estava dividida Escòcia fins al 1975. En aquest any va ser creada la regió de Lothian i dividida en districtes, un dels quals va ser Midlothian que mantenia l'antic territori del comtat excepte la ciutat de Musselburgh i l'àrea d'Inveresk que van passar a East Lothian, l'àrea de Calder que va passar a West Lothian, i les àrees de Cramond i Currie que van passar al districte d'Edimburg. El 1996 va ser abolida la divisió administrativa anterior i Midlothian es va convertir en un dels nous consells unitaris.

## Fills il·lustres

* Charles Thomson Rees Wilson (1869 - 1959) biòleg, físic i químic, Premi Nobel de Física de l'any 1927.

## Enllaços externs

* Midlothian Council. Web oficial del Consell de Midlothian.
# Silanió

Silanió (Silanion, Σιλανίων) (vers 327 aC) fou un destacat escultor grec en bronze esmentat per Plini.
Pertanyia, segurament, a l'escola àtica tardana. Les seves estàtues són de dues menes: escultures ideals i escultures reals; les primeres eren les dels déus i herois, i les segones, de persones que existien reproduïdes tal com eren. Entre les primeres cal esmentar les estàtues de Jocasta, Aquil·les i Teseu, i entre les segones, les de Safo i Corinna. Se sap que també va fer una estàtua de Plató, de l'escultor Apol·lodor i d'alguns atletes, entre els quals hi ha els vencedors olímpics Sàtir d'Elis, Telestes de Messene i Demarat de Messene.

## Referències

* ↑ Pollitt, Jerome Jordan. The Art of Ancient Greece: Sources and Documents (en anglès). Cambridge University Press, 1990, p. 92. ISBN 0521273668.
# Relacions entre proposicions

Les oracions compostes entre si es poden enllaçar o encaixar de diferents maneres.
Enllaç de les proposicions Les proposicions es poden enllaçar segons l'entonació en la llengua oral i amb els signes de puntuació o connectors en llengua escrita.
Encaix de les proposicions Les proposicions es poden encaixar de dues maneres diferents tenint en compte la relació entre elles:
- Encaix al mateix nivell: Les diferents proposicions d'una oració composta tenen la seva estructura pròpia i poden funcionar com a oracions simples diferents. Ex: La Joana passeja i en Marc corre. En aquesta oració les dues proposicions tenen una estructura completa i poden funcionar com a oracions simples independents. Les oracions que es troben en el mateix nivell són les oracions de juxtaposició i les oracions de coordinació.
- Encaix per inclusió: Una de les proposicions forma part d'algun dels constituents de l'altra oració i, per tant, en depèn sintàcticament. Ex: En Marc es va comprometre que diria la veritat. En aquest oració, la segona proposició "diria la veritat" queda inclosa en el predicat de la primera "En Marc es va comprometre" i fa de Complement de Règim verbal. Les oracions que es troben en encaix per inclusió són les oracions subordinades (substantives, adjectives i adverbials).
# Doctrina Musotto

La Doctrina Musotto es considera una doctrina legal que estableix que la protecció derivada de la immunitat comença des del moment en què es fan públics els resultats de les eleccions. El Parlament europeu va fixar la doctrina el 2003 quan li va donar la raó a Francesco Musotto, que havia demanat la seva intervenció per defensar la seva immunitat com a europarlamentari, ja que entre les eleccions al parlament europeu de 1999 i la seva presa de possessió, quan l'organisme es trobava en període de sessions, havia sigut acusat d'haver fet fets presumptament delictius.

## Cronologia

El 1999 Musotto fou elegit diputat al Parlament Europeu en la llista de el partit polític Força Itàlia. Poc després, el Sr. Musotto va ser entrevistat pel periodista Paolo Ligurio en una emissió televisada difosa per la cadena Itàlia el 16 de juny del 1999.
Dies després, el 26 de juliol de 1999, el Dr. Alfonso Sabella intervenia en nom de Ministeri Públic d'Itàlia, sol·licitant a les autoritats judicials competents que procedissin contra el Sr. Musotto pel delicte de difamació per via de premsa pel que fa a les declaracions que aquest havia formulat durant la emissió televisada difosa el 16 de juny del 1999.
Francesco Musotto va enviar una demanda d'empara d'immunitat parlamentària el 29 d'agost de 2002, a propòsit d'un procediment penal incoat davant les instàncies judicials italianes i comunicat a la sessió plenària de el 2 de setembre de 2002, i el Parlament Europeu va emetre un informe (basant-se en l'article 10 del protocol sobre els privilegis i les immunitats de les Comunitats Europees, de 8 d'abril de 1965 i en l'Acta relativa a l'elecció dels representants al Parlament Europeu per sufragi universal directe, de 20 de setembre de 1976) on va decidir emparar la immunitat parlamentària de Musotto.

## Referències

* ↑ Garzón, Baltasar. «Torcer el Derecho» (en castellà). [Consulta: 2 gener 2020].
* ↑ Zimeray, François «Informe sobre la demanda de amparo de la inmunidad parlamentaria y los privilegios de Francesco Musotto - Comisión de Asuntos Jurídicos y de Mercado Interior - A5-0248/2003». Comisión de Asuntos Jurídicos y de Mercado Interior, 20-06-2003 [Consulta: 2 gener 2020].
* ↑ «La Fiscalía insiste en que Puigdemont y Comín no están protegidos por la inmunidad parlamentaria» (en castellà), 24-06-2019. [Consulta: 2 gener 2020].

## Bibliografia

* Rules on Parliamentary Immunity in the European Parliament and the Member States of the European Union Arxivat 2020-01-02 a Wayback Machine. PDF
* Rules of Procedure of the European Parliament

## Vegeu també

* Doctrina Junqueras
# Antic escorxador municipal (Sant Feliu de Llobregat)

L'antic escorxador municipal és un edifici de Sant Feliu de Llobregat (Baix Llobregat) protegit com a bé cultural d'interès local.

## Descripció

L'antic escorxador ha estat reconstruït mantenint l'estructura original (s'han conservat els carrils pels que es desplaçaven els animals) i s'ha adaptat com a sala polivalent i bar.
L'edifici té una estructura simple, de la que cal destacar les finestres d'arc rebaixat i el petit rosetó al centre per fer entrar la llum i a l'interior l'embigat de fusta vist. Una senzilla cornisa emmarca el perfil de la teulada i una de més simple divideix el frontal de la façana en dos. La teulada és d'fibrociment (uralita) i a dues vessants.
L'edifici dels vestidors és de nova construcció i consta de dues plantes que comprenen diferents serveis. El conjunt està ben harmonitzat.

## Història

El terreny de la construcció de l'Escorxador Municipal fou cedit pel Marquès de Castellbell.
On actualment hi ha la sala polivalent era el lloc on es feia la matança.
En un acord municipal es va decidir tancar-lo degut a la nul·la rendibilitat, a data de desembre de 1979. Després de les obres de remodelació de l'escorxador i de la construcció d'una piscina olímpica i una piscina infantil a l'aire lliure al mateix terreny, es va inaugurar el 10 de juliol de 1982. La remodelació va rebre el premi FAD el 1982.

## Referències

* 1 2 3 «Antic escorxador». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
* 1 2 3 4 5 6 7 «Antic escorxador municipal». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 agost 2014].
* ↑ «Sant Feliu estrena la renovada piscina del Escorxador». La Vanguardia, 12-06-2014 [Consulta: 2 setembre 2014].
# Vibrissaphora liui

Vibrissaphora liui és una espècie d'amfibi que viu a la Xina.
Està amenaçada d'extinció per la pèrdua del seu hàbitat natural.

## Referències

* Huiqing, G. & Baorong, G. 2004. Vibrissaphora liui. Llista Vermella d'Espècies Amenaçades de la UICN 2006. Consulta: 14 de gener de 2008.